钦定古今图书集成/理学汇编/学行典/第053卷 > 汉陆贾新语 > 《道基》
## 钦定古今图书集成/理学汇编/学行典/第053卷 > 汉陆贾新语 > 《道基》

圣人怀仁仗义，分明纤微，忖度天地，危而不倾，佚而
不乱者，仁义之所治也。行之于亲近而疏远悦，修之
于闺门之内而名誉驰于外。故仁无隐而不著，无幽
而不彰者。虞舜蒸蒸于父母，光耀于天地；伯夷、叔齐
饿于首阳，功美垂于万代；太公自布衣昇三公之位，
累世享千乘之爵；智伯仗威任力，兼三晋而亡。是以
君子握道而治。〈缺〉德而行，席仁而坐，仗义而彊，虚无
寂寞，通动无量。故制事因短，而动益长，以圆制规，以
矩立方。圣人王世，贤者建功。汤举伊尹，周任吕望，行
合天地，德配阴阳，承天诛恶，克暴除殃，将气养物，明
〈缺〉《设光》“耳听八极，目睹四方。忠进才退，直立邪亡。道
行奸止，不得两张。”〈缺〉“本理，杜渐消萌。夫谋事不并仁
义者后必败；殖不固本而立高基者后必崩。”故圣人
防乱以经艺，工正曲以准绳。德盛者威广，力盛者骄
众。齐桓公尚德以霸，秦二世尚刑而亡。故虐行则怨
积，德布则功兴，百姓以德附，骨肉以仁亲，夫妇以义
合，朋友以义信，君臣以义序，百官以义承，曾闵以仁
成大孝，伯姬以义建至贞。守国者，以仁坚固，佐君者，
以义不倾。君以仁治，臣以义平。乡党，以仁，恂恂朝廷，
以义便便美女，以“贞”显其行，烈士以义。〈缺〉其名。“阳气
以仁生，阴节以义降。”《鹿鸣》以仁求其群，《关雎》以义鸣
其雄。《春秋》以仁义贬绝，《诗》以仁义存亡。《乾坤》以仁和
合，八卦以义相承。《书》以仁叙九族，君臣以义制忠，《礼以仁尽节，《乐》以礼升降。“仁者道之纪，义者圣之学。学
之者明，失之者昏，背之者亡。陈力就列，以义建功。师
旅行阵，德仁为固。仗义而彊，调气养性。仁”者寿长；美
才次德，义者行方。君子以义相褒，小人以利相欺，愚
者以力相乱，贤者以义相治。《穀梁传》曰：“仁者以治亲，
义者以利尊。万世不乱，仁义之所治也。”